CELEX: C2007/183/65
Language: mt
Date: 2007-08-04 00:00:00
Title: Kawża T-163/07: Rikors ippreżentat fit- 8 ta' Mejju 2007 — SC Gerovital Cosmetics vs L-UASI — SC Farmec (GEROVITAL H3 Prof. Dr. A. Aslan)

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/33
            
         Rikors ippreżentat fit-8 ta' Mejju 2007 — SC Gerovital Cosmetics vs L-UASI — SC Farmec (GEROVITAL H3 Prof. Dr. A. Aslan)
   (Kawża T-163/07)
   (2007/C 183/65)
   Lingwa tar-rikors: L-Ingliż
   Partijiet
   
      Rikorrenti: SC Gerovital Cosmetics (Bucharest, ir-Rumanija) (rappreżentant: D. Boştinşă, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: Farmec S.A. (Cluj-Napoca, ir-Rumanija)
   Talbiet tar-rikorrenti
   
               —
            
            
               L-annullament tad-Deċiżjoni tas-27 ta' Frar 2007 tat-Tieni Bord ta' l-Appell ta' l-Uffiċċju għall-Armonizzazzjoni tas-Suq Intern (Trade marks u Disinni) fil-Każ R 271/2006-2 — GEROVITAL H3; u sussegwentement
            
         
               —
            
            
               l-annullament tad-Deċiżjoni tad-Diviżjoni tal-Kanċellazzjoni tat-23 ta' Diċembru 2005 fil-proċeduri għal dikjarazzjoni ta' invalidità ta' l-UASI numru ta' referenza 872C 0000986 034, CTM 986034 GEROVITAL H3;
            
         
               —
            
            
               tikkundanna lill-konvenut ibati l-ispejjeż.
            
         Motivi u argumenti prinċipali
   
      Trade mark Komunitarja rreġistrata li hija s-suġġett tat-talba ta' annullament: It-trade mark Komunitarja figurattiva li fiha l-elementi verbali “GEROVITAL H3 Prof. Dr. A. Aslan” għall-prodotti u servizzi fil-Klassi 3 u 42 — applikazzjoni Nru 986 034
   
      Proprjetarja tat-trade mark Komunitarja: ir-rikorrenti
   
      Parti li qed titlob l-annullament tat-trade mark Komunitarja: Farmec S.A.
   
      Dritt tat-trade mark tal-parti li qed titlob l-annullament: It-trade mark Nazzjonali figurattiva “Gerovital H3 PROF. DR. ANA ASLAN” għal ċerti prodotti fil-Klassi 3
   
      Deċiżjoni tad-Diviżjoni tal-Kanċellazzjoni: Iddikjarat it-trade mark invalida kollha kemm hi
   
      Deċiżjoni tal-Bord ta' l-Appell: Ċaħdet l-appell.
   
      Motivi invokati: Ksur ta' l-Artikoli 52 u 53(2) tar-Regolament tal-Kunsill Nru 40/94.
   Ir-rikorrenti tikkunsidra li t-trade mark figurattiva Rumena li ġiet parzjalment assenjata lilha — fir-rigward ta' prodotti speċifiċi pprovduti fil-kuntratt ta' konċessjoni — mill-proprjetarju tar-reġistrazzjonijiet internazzjonali u nazzjonali tat-trade marks hija trade mark preċedenti magħruf sew li tgawdi minn reputazzjoni f'aktar minn Stat Membru wieħed. B'hekk, hija ssostni li hija intitolata għall-prijorità u esklussività għall-finijiet ta' reġistrazzjoni.
   Barra minn hekk, kuntrarjament għad-drittijiet tal-parti l-oħra fil-proċeduri ta' kanċellazzjoni u ta' appell (minn hawn 'il quddiem, “Farmec”), ir-rikorrenti ssostni li għandha aktar drittijiet fuq it-trade mark, kemm fir-rigward tal-gamma ta' prodotti kożmetiċi li hija intitolata tipproduċi kif ukoll fir-rigward tal-kompożizzjoni tagħhom. Fuq il-bażi tal-preżunzjoni li ż-żewġ kumpanniji jgawdu minn drittijiet indaqs u distinti fuq it-trade mark GEROVITAL H3 Prof. Dr. A. Aslan f'dak li jirrigwarda l-intensità tal-protezzjoni, skond ir-rikorrenti l-aspett ta' anterjorità/preċedenza imsemmi minn Farmec m'għandux ikollu piż.
   Fl-aħħar nett, ir-rikorrenti ssostni li d-drittijiet tagħha ta' proprjetà jkunu affettwati b'mod serju jekk hija ma tkunx tista' takkwista l-għarfien internazzjonali u l-protezzjoni tad-drittijiet li jirriżultaw mill-kuntratt ta' konċessjoni, anki jekk hija ssostni li tgawdi mid-drittijiet u l-protezzjoni kollha fir-Rumanija.